wannaphong/clean_thaiwikipedia huggingface dataset:
# ฟาโรห์ไนคาเร
ไนคาเร (หรือ ไนคาเรที่ 1) เป็นฟาโรห์แห่งอียิปต์โบราณจากราชวงศ์ที่แปดในสมัยต้นช่วงระหว่างกลางที่ 1 (2181–2055 ปีก่อนคริสตกาล) ในเวลานั้น อียิปต์อาจจะถูกแบ่งแยกออกเป็นหลาย ๆ ศูนย์กลางการปกครอง ตามที่นักไอยคุปต์ต์วิทยาอย่างคิม รีฮอล์ต, เยอร์เกน ฟอน เบ็คเคอราท และดาร์เรล เบเกอร์ พระองค์เป็นฟาโรห์พระองค์ที่เก้าของราชวงศ์ที่แปดKim Ryholt: "The Late Old Kingdom in the Turin King-list and the Identity of Nitocris", Zeitschrift für ägyptische, 127, 2000, p. 99Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 280-281Jürgen von Beckerath: Handbuch der ägyptischen Königsnamen, Münchner ägyptologische Studien, Heft 49, Mainz : P. von Zabern, 1999, , available online  see p. 66-67 ด้วยเหตุนี้ ศูนย์อำนาจของพระองค์จึงน่าจะอยู่ที่เมมฟิส

 หลักฐานรับรอง 
ฟาโรห์ไนคาเรเป็นที่ทราบเพียงแค่บันทึกพระนามกษัตริย์แห่งอไบดอสเท่านั้น ซึ่งเป็นบันทึกพระนามที่บันทึกขึ้นในรัชสมัยของฟาโรห์เซติที่ 1 และพระนามของพระองค์ปรากฏอยู่ในรายการที่ 48 พระองค์ยังอาจถูกบันทึกอยู่ในบันทึกพระนามกษัตริย์แห่งตูรินอีกด้วย แต่พระนามและระยะเวลาในครองราชย์ของพระองค์นั้นสูญหายไปจากบันทึก เนื่องจากมีส่วนที่เสียหายขนาดใหญ่ ซึ่งส่งผลกระทบต่อการระบุตัวตนของฟาโรห์พระองค์ที่สองถึงสิบเอ็ดแห่งราชวงศ์ที่แปด

 โบราณวัตถุที่เกี่ยวข้อง 
ตามที่ปีเตอร์ คาโปลนี นักไอยคุปต์วิทยากล่าวว่า ตราประทับทรงกระบอกเดียวอาจจะปรากฏพระนามของพระองค์ และอาจเป็นหลักฐานยืนยันร่วมสมัยเพียงชิ้นเดียวของฟาโรห์พระองค์นี้Peter Kaplony: Die Rollsiegel des Alten Reichs, vol. 2: Katalog der Rollsiegel, (= Monumenta Aegyptiaca. Vol. 3), La Fondation Égyptologique Reine Élisabeth, Brüssel 1981, issue 144.

ส่วนแผ่นทองคำ ซึ่งขณะนี้อยู่ในพิพิธภัณฑ์บริติชได้จารึกพระนามของพระองค์ไว้ร่วมกับฟาโรห์เนเฟอร์คามิน แต่ตอนนี้เชื่อกันว่าวัตถุนี้เป็นของปลอมในสมัยใหม่Gold plaque EA 8444 in the British Museum.
# ฟาโรห์เนเฟอร์คาฮอร์
เนเฟอร์คาฮอร์ เป็นฟาโรห์แห่งอียิปต์โบราณจากราชวงศ์ที่แปดในสมัยช่วงระหว่างกลางที่หนึ่ง Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 261-262  ตามคำกล่าวของนักไอยคุปต์วิทยาอย่างเยอร์เกน ฟอน เบ็คเคอราท และดาร์เรล เบเกอร์ พระองค์เป็นฟาโรห์พระองค์ที่สิบเอ็ดของราชวงศ์นี้Jürgen von Beckerath:Handbuch der ägyptischen Königsnamen (Münchner ägyptologische Studien), 1984 พระนามของพระองค์ปรากฏในบันทึกพระนามกษัตริย์แห่งอไบดอส (หมายเลขที่ 50) และบนตราประทับทรงกระบอกหินสบู่ดำที่ไม่ทราบที่มา และพระนามของพระองค์ได้สูญหายจากบันทึกพระนามกษัตริย์แห่งตูรินPeter Kaplony, Die Rollsiegel des Alten Reichs. vol. II: Katalog der Rollsiegel. pl. 144. ส่งผลต่อการระบุพระองค์ในราชวงศ์ที่เจ็ดหรือแปด ซึ่งพระนามจะถูกบันทึกไว้
# 13 บันทึกลับหัวใจสลาย
13 บันทึกลับหัวใจสลาย  เป็นซีรีส์โทรทัศน์อเมริกันในปี ค.ศ. 2017 อิงจากนวนิยายเรื่อง เธอร์ทีนรีซันส์วาย (Thirteen Reasons Why) ของเจย์ แอชเชอร์ ที่พัฒนาโดยไบรอัน ยอร์คีย์ ออกอากาศครั้งแรกที่ช่องเน็ตฟลิกซ์ เป็นเรื่องราวเกี่ยวกับแฮนนาห์ เบเกอร์ วัยรุ่นที่ตัดสินใจฆ่าตัวตายหลังจากประสบความล้มเหลวในชีวิต โดยเธอได้ทิ้งเทปเอาไว้ 13 หน้า ที่บอกเล่าเรื่องราวของคน 13 คนที่ทำให้เธอเลือกจบชีวิตลง ฤดูกาลแรกมีทั้งหมด 13 ตอนตามจำนวนเหตุผลของเทป

เดิมทียูนิเวอร์แซลสตูดิโอส์ได้ซื้อลิขสิทธิ์มาสร้างเป็นภาพยนตร์เมื่อวันที่ 8 กุมภาพันธ์ ค.ศ. 2011 และวางตัวเซลีนา โกเมซในบทนำ แต่ต่อมาเน็ตฟลิกซ์ได้ปรับเปลี่ยนมาเป็นซีรีส์แทนในช่วงปลายปี ค.ศ. 2015 โดยโกเมซทำหน้าที่เป็นผู้อำนวยการสร้างฝ่ายบริหาร ซีรีส์ชุดนี้ได้รับคำยกย่องจากนักวิจารณ์และผู้ชมทั่วไปในเรื่องเนื้อหาและการคัดเลือกนักแสดง

 นักแสดง 
 ตัวละครหลัก 
 ดีแลน มินเน็ตต์ รับบทเป็น เคลย์ เจนเซน
 แคทเธอรีน แลงฟอร์ด รับบทเป็น แฮนนาห์ เบเกอร์
 คริสเตียน นาวาร์โร รับบทเป็น โทนี แพดิลลา 
 อะลิชา โบ รับบทเป็น เจสซิกา เดวิส
 แบรนดอน ฟลินน์ รับบทเป็น จัสติน โฟลีย์
 จัสติน เพรนทิซ รับบทเป็น ไบรซ์ วอล์กเกอร์
 ไมล์ส ไฮเซอร์ รับบทเป็น อเล็กซ์ สแตนดัล
 รอสส์ บัตเลอร์ รับบทเป็น แซค เดมป์ซีย์
 เดวิน ดรูอิด รับบทเป็น ไทเลอร์ ดาวน์
 เอมี ฮาร์กรีฟส์ รับบทเป็น เลนนี เจนเซน
 ดีเรก ลุค รับบทเป็น เควิน พอร์เตอร์
 เคต วอลช์ รับบทเป็น โอลิเวีย เบเกอร์

 ตัวละครอื่น ๆ 
 มิเชล เซลีนี อัน รับบทเป็น คอร์ตนีย์ คริมเซน
 ไบรอัน ดาร์ซี เจมส์ รับบทเป็น แอนดี เบเกอร์
 โซซี เบคอน รับบทเป็น สกาย มิลเลอร์
 สตีเวน เวเบอร์ รับบทเป็น อาจารย์แกรี โบแลน
 มาร์ก เพลเลกริโน รับบทเป็น นายอำเภอสแตนดาร์ด
 อะจีโอนา อเล็กซัส รับบทเป็น เชรี ฮอลแลนด์
 เฮนรี ซากา รับบทเป็น แบรด
 สตีเวน ซิลเวอร์ รับบทเป็น มาร์คัส โคล
 ทอมมี ดอร์ฟแมน รับบทเป็น ไรอัน เชเวอร์
 รอเบิร์ต แกนต์ รับบทเป็น ท็อดด์ คริมเซน
 เคโกะ อะเจนา รับบทเป็น แพม แบรดลีย์
 ยูไร เชลตัน รับบทเป็น พราเตอส์
 แบรนดอน ลาร์ราเควนต์ รับบทเป็น เจฟฟ์ แอตกินส์
 ทิโมธี กรานาเดโรส์ รับบทเป็น มอนต์กอเมอรี เดอลากรุซ
 จอช แฮมิลตัน รับบทเป็น แมตต์ เจนเซน
# กางเขนอัศวินแห่งกางเขนเหล็ก
กางเขนอัศวินแห่งกางเขนเหล็ก  หรือเรียกอย่างสั้นว่า กางเขนอัศวิน  เป็นบำเหน็จความชอบขั้นสูงสุดในกองกำลังทหารและกึ่งทหารของนาซีเยอรมนีในช่วงสงครามโลกครั้งที่สอง มีการมอบบำเหน็จนี้อย่างแพร่หลายด้วยสารพัดเหตุผล เช่น การนำทัพที่ยอดเยี่ยมของผู้บัญชาการ หรือความกล้าหาญในสมรภูมิของนายทหารระดับล่าง บำเหน็จนี้จะถูกมอบให้แก่เจ้าหน้าที่ในสามเหล่าทัพของแวร์มัคท์ (แฮร์, ครีคส์มารีเนอ และลุฟท์วัฟเฟอ) ตลอดจนสมาชิกของหน่วยวัฟเฟิน-เอ็สเอ็ส, กองแรงงานไรช์, ฟ็อลคส์ชตวร์ม และบุคคลจากประเทศอื่นๆในฝ่ายอักษะ บำเหน็จนี้ถูกมอบกว่า 7,000 สำรับตลอดช่วงสงครามโลกครั้งที่สอง

ฟือเรอร์และนายกรัฐมนตรีอดอล์ฟ ฮิตเลอร์ สถาปนาบำเหน็จนี้เมื่อ 1 กันยายน ค.ศ. 1939 ในคราวที่เยอรมนีรุกรานโปแลนด์ กางเขนอัศวินโดยยึดเอาลักษณะตามแบบอย่างของกางเขนเหล็ก ซึ่งเป็นเครื่องหมายที่ใช้ในกองทัพเยอรมันมาตั้งแต่สมัยราชอาณาจักรปรัสเซีย ต่อมาในปีค.ศ. 1940 ได้มีการสถาปนาเพิ่มอีกหนึ่งชั้นคือ อัศวินติดใบโอ๊ก และต่อมาในค.ศ. 1941 ก็ได้มีการสถาปนาเพิ่มอีกสองขั้นคือ อัศวินติดใบโอ๊กคาดดาบ กับชั้น อัศวินติดใบโอ๊กคาดดาบประดับเพชร และมีการสถาปนาขั้นพิเศษขึ้นในปี ค.ศ. 1944 เรียกว่า อัศวินประดับใบโอ๊กคาดดาบประดับเพชรทอง

หอจดหมายเหตุแห่งชาติเยอรมันระบุว่ามีผู้ได้รับบำเหน็จนี้อย่างเป็นทางการรวม 7,161 ราย ในจำนวนนี้ถูกพิสูจน์แล้วว่าเป็นขั้นอัศวินและขั้นอัศวินประดับใบโอ๊กจำนวน 863 ราย, ขั้นอัศวินประดับใบโอ๊กคาดดาบจำนวน 147 ราย, ขั้นอัศวินประดับใบโอ๊กและดาบประดับเพชร จำนวน 27 ราย ส่วนขั้นเคลือบทองขั้นมีการมอบให้แก่บุคคลเดียวคือพันเอกฮันส์-อูลริช รูเดิล แห่งกองทัพอากาศ 

 ชั้นของกางเขนอัศวินแห่งกางเขนเหล็ก 120px 120px 120px 120px 120px 120px 120px 120px 120px 120px กางเขนอัศวินแห่งกางเขนเหล็ก(สถาปนา 1 ก.ย. 1939) กางเขนอัศวินติดใบโอ๊กแห่งกางเขนเหล็ก (สถาปนา 3 มิ.ย. 1940) กางเขนอัศวินติดใบโอ๊กคาดดาบ แห่งกางเขนเหล็ก (สถาปนา 28 ก.ย. 1941) กางเขนอัศวินติดใบโอ๊กคาดดาบประดับเพชร แห่งกางเขนเหล็ก (สถาปนา 28 ก.ย. 1941) กางเขนอัศวินติดใบโอ๊กคาดดาบประดับเพชรทอง แห่งกางเขนเหล็ก (สถาปนา 29 ธ.ค. 1944) Ritterkreuz  des Eisernen Kreuzes Eichenlaub zum Ritterkreuz des Eisernen Kreuzez Eichenlaub mit Schwertern zum Ritterkreuz  des Eisernen Kreuzes Eichenlaub mit Schwertern und Brillantenzum Ritterkreuz des Eisernen Kreuzes Goldenes Eichenlaub mit Schwertern und Brillanten zum Ritterkreuz des Eisernen Kreuzes
# ฟาโรห์เนเฟอร์คามิน อนู
เนเฟอร์คามิน อานู เป็นฟาโรห์แห่งอียิปต์โบราณในสมัยช่วงระหว่างกลางที่ 1 (ระหว่าง 2181 - 2055 ปีก่อนคริสตกาล) ตามบันทึกพระนามกษัตริย์แห่งอไบดอสและการตีความบันทึกพระนามกษัตริย์แห่งตูรินครั้งล่าสุดโดยคิม รีฮอล์ต พระองค์เป็นฟาโรห์พระองค์ที่สิบสามแห่งราชวงศ์ที่แปด ซึ่งแนวคิดนี้เห็นด้วยโดยนักไอยคุปต์วิทยา เยอร์เกน ฟอน เบ็คเคอราท, ธอมัส ชไนเดอร์ และดาร์เรล เบเกอร์Jürgen von Beckerath: Handbuch der ägyptischen Königsnamen. Deutscher Kunstverlag, München/ Berlin 1984, , p. 59, 187.Thomas Schneider: Lexikon der Pharaonen. Albatros, Düsseldorf 2002, , p. 174.Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 263-264 ในฐานะฟาโรห์แห่งราชวงศ์ที่แปด ฟาโรห์เนเฟอร์คามิน อานูน่าจะปกครองเหนือบริเวณเมมฟิส

 หลักฐานรับรอง 
ฟาโรห์เนเฟอร์คามิน อานูถูกบันทึกไว้ในรายการ 52 ของบันทึกพระนามกษัตริย์แห่งอไบดอส ซึ่งรวบรวมขึ่นในสมัยรามเสสตอนต้น ในบันทึกพระนามฯ ได้บันทึกพระนามผู้ปกครองก่อนพระองค์คือฟาโรห์เนเฟอร์คาเร เปปิเซเนบ และผู้ปกครองต่อจากพระองค์คือฟาโรห์กาคาเร ไอบิ บันทึกพระนามกษัตริย์แห่งตูรินได้บันทึกพระนามของพระองค์ด้วยพระนามว่า Nefer ที่บันทึกในคอลัมน์ 4 บรรทัดที่ 10 ของบันทึกพระนามฯ ซึ่งสอดคล้องกับบันทึกพระนามแห่งอไบดอส รายละเอียดเกี่ยวกับการครองราชย์ของฟาโรห์เนเฟอร์คามิน อานูได้สูญหายไปในส่วนที่เสียหายขนาดใหญ่ของบันทึกพระนามแห่งตูริน

 พระนาม 
พระนามของฟาโรห์เนเฟอร์คามิน อานูมีการถอดตามตัวอักษรได้เป็น เนเฟอร์คาเร อานู (Neferkamin Anu) แต่มีรายงานสามารถถอดได้เป็น สเนเฟอร์คา (Sneferka Anu) ในบันทึกพระนามแห่งอไบดอส เหตุผลของการถอดตามตัวอักษรคือ อักษรอียิปต์โบราณรหัส O34 สามารถถอดได้เป็น "s" และสามารถถอดได้เป็นตัวอักษรรหัส R22 ที่มีความหมายถึงเทพมินและออกได้ว่า Mn
# วอลเลย์บอลชายยูโรเปียนลีก
วอลเลย์บอลชายยูโรเปียนลีก  เป็นการแข่งขันวอลเลย์บอลชายระดับทีมชาติชุดใหญ่ของทวีปยุโรป อยู่ภายใต้การกำกับของสมาพันธ์วอลเลย์บอลยุโรป (ซีอีวี) การแข่งขันครั้งแรกจัดขึ้นในปี ค.ศ. 2004 โดยทำหน้าที่เป็นทัวร์นาเมนต์คัดเลือกสำหรับวอลเลย์บอลเวิลด์ลีก จนถึงปี ค.ศ. 2017 และถูกแทนที่โดยการแข่งขันแชลเลนเจอร์คัพ ตั้งแต่ปี ค.ศ. 2018–2024

 สรุปผลการแข่งขัน 
ปีเจ้าภาพรอบชิงชนะเลิศรอบชิงอันดับที่ 3จำนวนทีมชนะเลิศคะแนนรองชนะเลิศอันดับที่ 3คะแนนอันดับที่ 42004รายละเอียดออปาวา3–13–182005รายละเอียดคาซัน3–03–182006รายละเอียดอิซมีร์3–13–282007รายละเอียดปูร์ตีเมา3–23–1122008รายละเอียดบูร์ซา3–13–292009รายละเอียดปูร์ตีเมา3–23–0122010รายละเอียดกัวดาลาฆารา3–13–282011รายละเอียดคอชีเซ3–23–0122012รายละเอียดอังการา3–23–1102013รายละเอียดมาร์มาริส3–03–1122014รายละเอียดไม่มีประเทศเจ้าภาพ5–1 (3–2, 3–1) และ |ไม่มีการชิงเหรียญทองแดงในยูโรเปียนลีก 2014 โดยทั้งสองทีมแพ้ในรอบรองชนะเลิศจึงทำให้ได้รับเหรียญทองแดงร่วม102015รายละเอียดเวาบชึค3–03–0122016รายละเอียดวาร์นา3–03–082017รายละเอียดเกนทอฟเต3–13–182018รายละเอียดการ์ลอวิวาริ3–03–2202019รายละเอียดทาลลินน์3–03–0202020ยกเลิกเนื่องจากการระบาดทั่วของโควิด-192021รายละเอียดคอร์ทไรค์3–13–0192022รายละเอียดวาราชดีน3–13–2172023รายละเอียดซาดาร์3–23–0182024รายละเอียดออซิเยก3–13–2162025รายละเอียดเบอร์โน––20

 สรุปตารางเหรียญ
# ฟาโรห์เนเฟอร์คาเร เปปิเซเนบ
เนเฟอร์คาเรที่ 6 เปปิเซเนบ เป็นฟาโรห์แห่งอียิปต์โบราณจากราชวงศ์ที่แปดในสมัยต้นช่วงระหว่างกลางที่ 1 (2181–2055 ปีก่อนคริสตกาล) ตามที่นักอียิปต์วิทยา คิม รีฮอล์ต, เยอร์เกน ฟอน เบ็คเคอราท และดาร์เรล เบเกอร์ พระองค์เป็นฟาโรห์พระองค์ที่สิบสองแห่งราชวงศ์ที่แปดKim Ryholt: "The Late Old Kingdom in the Turin King-list and kingsIdentity of Nitocris", Zeitschrift für ägyptische, 127, 2000, p. 91Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 268-269Jürgen von Beckerath: Handbuch der ägyptischen Königsnamen,Münchner ägyptologische Studien, Heft 49, Mainz : P. von Zabern, 1999, , available online 

 หลักฐานรับรอง 
พระนามชองฟาโรห์เนเฟอร์คาเรที่ 6 เปปิเซเนบปรากฏเพียงแค่ในบันทึกพระนามกษัตริย์แห่งอไบดอส (หมายเลข 51) อย่างไรก็ตามเยอร์เกน ฟอน เบ็คเคอราทได้เสนอว่า พระองค์จะถูกบันทึกด้วยพระนาม "เนเฟอร์คาเร เคเรด เซเนบ" ที่ปรากฏในบันทึกพระนามกษัตริย์แห่งตูรินJürgen von Beckerath: The Date of the End of the Old Kingdom of Egypt, JNES 21 (1962) pp. 144-145 ด้วยเหตุนี้ ฟาโรห์เนเฟอร์คาเรที่ 6 เปปิเซเนบจึงเป็นฟาโรห์พระองค์แรกของราชวงศ์ที่แปด ต่อจาก Ntyiqrt (ซึ่งอาจจะเป็นฟาโรห์นิทอิเกอร์ติ ซิพทาห์) ซึ่งมีพระนามปรากฏในบันทึกพระนามกษัตริย์แห่งตูรินเช่นกัน ซึ่งบันทึกพระนามฯ ดังกล่าวมีส่วนที่เสียหายขนาดใหญ่ ซึ่งส่งผลกระทบต่อการระบุตัวตนของฟาโรห์ในราชวงศ์ หลักฐานทั้งสองนี้มีอายุย้อนหลังไปถึงสมัยราชวงศ์ที่แปดจนถึงราชวงศ์ที่สิบเก้าและหลังจากนั้น และไม่มีหลักฐานยืนยันร่วมสมัยในช่วงเวลาดังกล่าว

 พระราชสมัญญานาม 
พระราชสมัญญานาม "เคเรด" ที่มอบให้กับฟาโรห์เนเฟอร์คาเรที่ 6 เปปิเซเนบในบันทึกพระนามกษัตริย์แห่งตูรินมีความหมายว่า "เด็ก" หรือ "ผู้เยาว์" ดังนั้น "เนเฟอร์คาเร เคเรด เซเนบ" จึงแปลว่า เนเฟอร์คาเร ผู้เยาว์ เป็นผู้แข็งแรง

นักไอยคุปต์วิทยาได้เสนอข้อสมมติฐานหลายประการเกี่ยวกับคำกล่าวนี้ โดย ฮราต์ช ปาปาเซียนได้เสนอว่าการที่ฟาโรห์ถูกขานพระนามว่า เคเรด ตามบันทึกพระนามกษัตริย์แห่งตูริน บ่งบอกถึงพระองค์ทรงขึ้นครองราชย์เมื่อพระชนมพรรษายังน้อย  อย่างไรก็ตาม ในความเป็นจริงแล้ว พระราชสมัญญานาม "เคเรด" มักจะบ่งบอกว่าพระองค์มีพระนามเดียวกับพระราชบิดา ซึ่งพระองค์เป็นองค์รัชทายาทเพียงพระองค์เดียวของฟาโรห์เนเฟอร์คาเรที่ 2 ผู้เป็นพระราชบิดา (ในฐานะองค์รัชทายาทเนเฟอร์คาเร (พระราชโอรสพระองค์โตของฟาโรห์เปปิที่ 2 เนเฟอร์คาเร), ฟาโรห์เนเฟอร์คาเรที่ 3 เนบิ, ฟาโรห์เนเฟอร์คาเรที่ 4 เคนดู และฟาโรห์เนเฟอร์คาเรที่ 5 เทเรรู ที่เสด็จสวรรคตโดยยังไม่ได้อภิเสกสมรสและฟาโรห์เปปิที่ 2 เนเฟอร์คาเร และองค์รัชทายาทเนเฟอร์คาเรเป็นสมาชิกราชวงศ์ของราชวงศ์ที่หกแห่งอียิปต์)

 รัฃสมัย 
ตามการตีความบันทึกพระนามกษัตริย์แห่งตูรินครั้งล่าสุดของรีฮอล์ตนั้น ฟาโรห์เนเฟอร์คาเรที่ 6 เปปิเซเนบครองราชย์อย่างน้อยหนึ่งปี แต่เนื่องจากฟาโรห์ทั้งหมดตั้งแต่ฟาโรห์เมนคาเรจนถึงฟาโรห์เนเฟอร์คาฮอร์ล้วนมีรัชสมัยที่สั้นมาก (ทั้งหมดทุกรัชกาลภายใน 2181 ปีก่อนคริสตกาล) และ ฟาโรห์เนเฟอร์คาเรที่ 6 เปปิเซเนบเสด็จสวรรคตเมื่อ 2171 ปีก่อนคริสตกาล พระองค์ต้องครองราชย์เป็นเวลา 10 ปี (2181-2171 ปีก่อนคริสตกาล)
# ฟาโรห์เนเฟอร์เคาเร
เนเฟอร์เคาเร เป็นฟาโรห์แห่งอียิปต์โบราณในสมัยช่วงระหว่างกลางที่หนึ่ง ตามบันทึกพระนามกษัตริย์แห่งอไบดอสและการตีความบันทึกพระนามกษัตริย์แห่งตูรินครั้งล่าสุดโดยคิม รีฮอล์ต พระองค์เป็นฟาโรห์พระองค์ที่สิบห้าแห่งราชวงศ์ที่แปดKim Ryholt: The Late Old Kingdom in the Turin King-list and the Identity of Nitocris, Zeitschrift für ägyptische, 127, 2000, p. 99  ความคิดเห็นนี้ร่วมกันโดยนักไอยคุปต์วิทยา เยอร์เกน ฟอน เบ็คเคอราท, ธอมัส ชไนเดอร์ และดาร์เรล เบเกอร์Jürgen von Beckerath: Handbuch der ägyptischen Königsnamen. Deutscher Kunstverlag, München/ Berlin 1984, , p. 59, 187.Thomas Schneider: Lexikon der Pharaonen. Albatros, Düsseldorf 2002, , p. 174.Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 272-273  ในฐานะฟาโรห์แห่งราชวงศ์ที่แปด ศูนย์กลางอำนาจของฟาโรห์เนเฟอร์เคาเรอยู่ที่เมมฟิสIan Shaw: The Oxford History of Ancient Egypt,  และพระองค์อาจจะไม่ได้มีอำนาจครอบคลุมเหนืออียิปต์ทั้งหมด 

 หลักฐานรับรอง 
พระนามของฟาโรห์เนเฟอร์เคาเรปรากฏในรายการที่ 54 ของบันทึกพระนามกษัตริย์แห่งอไบดอส ซึ่งเป็นบันทึกพระนามที่บันทึกขึ้นเมื่อประมาณ 900 ปีหลังจากสมัยช่วงระหว่างกลางที่หนึ่งในรัชสมัยของฟาโรห์เซติที่ 1 แต่พระนามของพระองค์ได้สูญหายไปจากบันทึกพระนามกษัตริย์ตูริน เนื่องจากมีส่วนที่เสียหายบริเวณคอลัมน์ที่ 5 บรรทัดที่ 11 ของบันทึกพระนามฯ ระยะเวลาแห่งการครองราชย์ของฟาโรห์เนเฟอร์เคาเรยังคงหลงเหลืออยู่ซึ่งบันทึกไว้เป็นระยะเวลา "4 ปี 2 เดือน 0 วัน"Jürgen von Beckerath: The Date of the End of the Old Kingdom of Egypt, JNES 21 (1962), p.143

ฟาโรห์เนเฟอร์เคาเรยังเป็นที่ทราบจากจารึกร่วมสมัย บันทึกพระราชโองการที่ชำรุดโดยแตกออกเป็นชิ้นเล็กชิ้นน้อย ซึ่งจารึกไว้บนแผ่นหินปูนที่เรียกว่าบันทึกพระราชโองการแห่งคอปโตส เฮช (Coptos Decree h) ซึ่งบันทึกพระราชโองการเกี่ยวกับเครื่องเซ่นไหว้สำหรับวิหารแห่งเทพมินที่คอปโตส  หนึ่งในสองฉบับที่มีอยู่ของบันทึกคำสั่งดังกล่าวนี้ถูกมอบให้กับพิพิธภัณฑ์ศิลปะเมโทรโพลิแทนโดยเอ็ดเวิร์ด ฮาร์คเนส ซึ่งปัจจุบันจัดแสดงอยู่ในแกลเลอรี 103The decree on the catalog of the MET  บันทึกพระราชโองการได้บันทึกขึ้นในปีที่สี่แห่งการครองราชย์ของฟาโรห์เนเฟอร์เคาเร ซึ่งเป็นระยะเวลาการมีอยู่ที่นานที่สุดในบรรดาฟาโรห์แห่งราชวงศ์ที่แปดWilliam C. Hayes: The Scepter of Egypt: A Background for the Study of the Egyptian Antiquities in The Metropolitan Museum of Art. Vol. 1, From the Earliest Times to the End of the Middle Kingdom , MetPublications, 1978, pp.136-138, available online  เครื่องหมายแรกของพระนามฮอรัสฟาโรห์ปรากฏอย่างชัดเจน ในขณะที่มีการถกเถียงกันถึงสัญลักษณ์ที่สอง ฟอน เบ็คเคอราท ได้เสนอเพียงสัญลักษณ์แรกเท่านั้นและอ่านว่า คา[...] ขณะที่เบเกอร์และวิลเลียม ซี. ฮาเยสเสนอให้อ่านว่า คาบาว บันทึกพระราชโองการนี้ส่งถึงเซไมย์ ผู้ว่าการอียิปต์ตอนบนในขณะนั้น และกำหนดให้มีการถวายเครื่องเซ่นไหว้ตามจำนวนที่กำหนดเป็นระยะ ๆ แก่เทพมิน และจากนั้นก็อาจจะมอบให้กับรูปสลักของฟาโรห์
# คณะสัตวศาสตร์และเทคโนโลยี มหาวิทยาลัยแม่โจ้
คณะสัตวศาสตร์และเทคโนโลยี มหาวิทยาลัยแม่โจ้ ได้จัดตั้งจากภาควิชาเทคโนโลยีทางสัตว์ สังกัดคณะผลิตกรรมการเกษตร เป็นหน่วยงานซึ่งสภามหาวิทยาลัยแม่โจ้ ได้ประกาศจัดตั้งเป็นคณะฯ เมื่อวันที่ 27 กรกฎาคม 2551 ตั้งอยู่เลขที่ 252 หมู่ 8 ต.หนองหาร อ.สันทราย จ.เชียงใหม่ มีพื้นที่ทั้งหมด 400 ไร่ เริ่มเปิดสอนครั้งแรกในระดับปริญญาตรี เมื่อปี พ.ศ. 2518
 หลักสูตร 

 ระดับปริญญาตรี 
 วิทยาศาสตรบัณฑิต (หลักสูตร 4 ปี)
 
 1.สาขาอาหารสัตว์
 2.สาขาสัตว์ปีก
 3.สาขาโคเนื้อและโคนม
 4.สาขาการผลิตสุกร
 หลักสูตรสัตวศาสตร์ 4 ปี เทียบเรียน รับผู้สำเร็จการศึกษาระดับ ปวส. สัตวบาล สัตวศาสตร์ หรือ สาขาที่เกี่ยวข้อง
 สาขาสัตว์ปีก
 สาขาโคเนื้อและโคนม
 สาขาการผลิตสุกร

 ระดับบัณฑิตศึกษา 
 หลักสูตรวิทยาศาสตรมหาบัณฑิต
 สาขาวิชาการผลิตสัตว์
 สาขาวิชาการบริหารจัดการอุตสาหกรรมการผลิตสัตว์
 หลักสูตรปรัชญาดุษฎีบัณฑิต
 สาขาวิชาสัตวศาสตร์
# ฟาโรห์เนเฟอร์คาเรที่ 7
เนเฟอร์คาเรที่ 7 เป็นฟาโรห์แห่งอียิปต์โบราณพระองค์ที่สามจากราชวงศ์ที่เก้า ประมาณ 2140 ปีก่อนคริสตศักราช (ในสมัยช่วงระหว่างกลางที่ 1) พระนามของพระองค์จะจัดอยู่ในคอลัมน์ที่ 4 แถวที่ 20 ตามบันทึกพระนามกษัตริย์แห่งตูริน

อย่างไรก็ตามพระนามของฟาโรห์เนเฟอร์คาเรที่ 7 ไม่ได้บันทึกรวมอยู่ในบันทึกพระนามกษัตริย์แห่งอไบดอสหรือบันทึกพระนามกษัตริย์แห่งซัคคาราเลย และไม่สามารถยืนยันการมีอยู่ของรัชกาลของพระองค์อย่างแน่นอนผ่านการค้นพบทางโบราณคดีได้William C. Hayes, in The Cambridge Ancient History, vol 1, part 2, 1971 (2008), Cambridge University Press, , pp. 464–465.

พระนาม เนเฟอร์คาเร ชี้ให้เห็นว่าพระองค์ถือว่าพระองค์เองเป็นผู้สืบสันตติวงศ์โดยชอบชอบธรรมจากฟาโรห์เปปิที่ 2 เนเฟอร์คาเร แห่งราชวงศ์ที่หก เช่นเดียวกันกับฟาโรห์หลายพระองค์จากราชวงศ์ที่แปดที่ปกครองที่เมืองเมมฟิสที่ใช้พระนามนี้ แม้ว่าฟาโรห์หลายพระองค์ที่ขึ้นครองราชย์ก่อนหน้าก็จะถูกเอ่ยพระนามโดยการรวมกันของคำนำหน้าพระนามและพระนามของพระองค์ (เช่น ฟาโรห์เนเฟอร์คาเร เนบิ หรือ ฟาโรห์เนเฟอร์คาเร เปปิเซเนบ) ในงานเขียนบางชิ้นได้เรียกพระองค์ว่า "เนเฟอร์คาเรที่ 7" เพราะพระองค์น่าจะเป็นฟาโรห์พระองค์ที่ 7 ที่ใช้พระนามนี้

ฟาโรห์ผู้ปกครองเมืองเฮราคลีโอโพลิสพระองค์นี้ที่ไม่ได้รับการยืนยันได้ถูกระบุตัวตนโดยนักวิชาการหลายคนกับฟาโรห์ที่มีนามว่า คา-เนเฟอร์-เร ซึ่งถูกกล่าวถึงในจารึกหลุมฝังพระศพที่ไม่ได้รับการยืนยันและโดดเดี่ยวของอังค์ติฟิ ผู้ซึ่งเป็นผู้ปกครองท้องถิ่นของเมืองเฮราคลีโอโพลิสและเอล-โม'อัลลา หลุมฝังศพดังกล่าวทางใต้ของเมืองธีบส์ไปประมาณ 30 กม. (19 ไมล์)

หากฟาโรห์เนเฟอร์คาเรและฟาโรห์คาเนเฟอร์เรเป็นฟาโรห์พระองค์เดียวกัน บางครั้งอาจจะสันนิษฐานได้ว่าอำนาจของพระองค์ได้แผ่ขยายไปไกลอย่างน้อยถึงเกาะแอลเลเฟนไทน์ เมืองเอ็ดฟู และเมืองเฮราคลีโอโพลิส ตามคำจารึกของอังค์ติฟิ ซึ่งเป็นทั้งสามเมืองเป็นสามเมืองหลวงแรกของอียิปต์บน อย่างไรก็ตาม ข้อความในจารึกก็มีข้อสงสัยที่ระบุว่า "ฮอรัสนำ (หรืออาจนำ) น้ำท่วม (ดี) ให้กับลูกชายของเขา คา-เนเฟอร์-เร" ความคลุมเครือเกี่ยวกับกาลของคำกริยาในจารึกได้นำไปสู่การโต้เถียงในหมู่นักวิชาการต่าง ๆ ว่าฟาโรห์พระนามนี้จะขึ้นปกครองในช่วงวัยหนุ่มของอังค์ติฟิหรือในช่วงเวลานั้นที่เขาได้จารึกข้อความนี้ หรืออาจจะเป็นฟาโรห์ที่ปกครองก่อนหน้าการเกิดของอังค์ติฟิที่ขึ้นปกครองในช่วงปลายสมัยราชอาณาจักรเก่าจากเมืองเมมฟิส
# ฟาโรห์เมริอิบเร เคติ
เมริอิบเร เคติ หรือที่รู้จักกันในพระนามฮอรัสว่า เมริอิบทาวี เป็นฟาโรห์แห่งอียิปต์โบราณจากราชวงศ์ที่เก้าหรือสิบที่อยู่ในสมัยช่วงระหว่างกลางที่ 1

รัชสมัย
thumb|left|80px|ภาพวาดไม้คทาไม้ตะโกจากเมียร์ที่มีพระนามฟาโรห์เคติที่ 1
นักวิชาการบางคนFlinders Petrie, A History of Egypt from the Earliest Times to the XVIth Dynasty (1897), pp. 114–15.Alan Gardiner, Egypt of the Pharaohs. An introduction, Oxford University Press, 1961, p. 112.William C. Hayes, in The Cambridge Ancient History, vol 1, part 2, 1971 (2008), Cambridge University Press, , p. 464.Nicolas Grimal, A History of Ancient Egypt, Oxford, Blackwell Books, 1992, p. 140. เชื่อว่าฟาโรห์เมริอิบเร เคติเป็นผู้ก่อตั้งราชวงศ์ที่เก้าแห่งอียิปต์ ซึ่งเป็นเดิมเพียงผู้ปกครองท้องถิ่นเขตเฮราคลีโอโพลิสที่รวบรวมอำนาจมากพอที่จะอ้างตัวว่าเป็นผู้สืบสันตติวงศ์โดยชอบธรรมของฟาโรห์จากราชวงศ์ที่หก และดูเหมือนว่าพระองค์จะปกครองเหนือราชวงศ์ท้องถิ่นที่อยู่ใกล้เคียงด้วยอำนาจที่โหดเหี้ยม และด้วยเหตุนี้เอง ผู้ปกครองคนนี้จึงกลายเป็นอัคธอส์ (Achthoes) ที่น่าอดสูของมาเนโท ผู้เป็นกษัตริย์ผู้ชั่วร้ายจนบ้าคลั่งไปแล้วและโดนจระเข้ปลงพระชนม์

นักไอยคุปต์วิทยาคนอื่นๆ เช่น เยอร์เกน ฟอน เบ็คเคอราทJürgen von Beckerath, Handbuch der Ägyptischen Königsnamen, 2nd edition, Mainz, 1999, p. 74. กลับเชื่อว่า ฟาโรห์เมริอิบเรขึ้นครองราชย์ในช่วงปลายราชวงศ์ที่สิบไม่นานนักก่อนหน้ารัชสมัยฟาโรห์เมริคาเร 

เนื่องจากความคิดเห็นที่สวนทางกันของเหล่านักวิชาการ การขึ้นครองราชย์ของพระองค์จึงยากต่อการอธิบายและกำหนดวันเวลาด้วยความน่าเชื่อถือ ถ้าพระองค์เป็นผู้สถาปนาราชวงศ์ที่เก้าแห่งอียิปต์จริงๆ การขึ้นครองราชย์ของพระองค์ควรจะเริ่มต้นขึ้นใน 2160 ปีก่อนคริสตกาลWilliam C. Hayes, op. cit., p. 996. ในขณะที่ในกรณีที่สอง รัชสมัยของพระองค์น่าจะเริ่มต้นในอีกประมาณหนึ่งศตวรรษต่อมา

 หลักฐานรับรอง 
เนื่องจากพระนามของฟาโรห์เมริอิบเรไม่ได้บันทึกไว้ในบันทึกพระนามกษัตริย์แห่งตูริน     (อาจเป็นเพราะว่าสภาพกระดาษปาปิรุสชำรุดมาก ณ จุดนี้) ฟาโณห์พระองค์นี้เป็นที่ทราบจากหลักฐานเพียงไม่กี่ชิ้นเท่านั้น: ภาชนะทองแดงใส่ถ่านหรือตะกร้าจากหลุมฝังศพใกล้เมืองอบีดอส (ค้นพบพร้อมกับแผ่นสลักของอาลักษณ์ที่มีพระนามฟาโรห์เมริคาเร) และปัจจุบันตั้งจัดแสดงอยู่ที่พิพิธภัณฑ์ลูฟวร์ ไม้คทาไม้ตะโกจากเมียร์ ซึ่งปัจจุบันอยู่ที่พิพิธภัณฑ์ไคโร (เจอี 42835) ชิ้นส่วนหีบศพงาช้างจากลิชท์และการค้นพบอื่นๆ อีกบางส่วน ด้วยมีอนุสรณ์วัตถุเพียงไม่กี่ชิ้น อย่างไรก็ตาม พระนามของฟาโรห์เมริอิบเรนั้นสมบูรณ์ที่สุดในบรรดาฟาโรห์ที่รู้จักกันในช่วงเวลานี้
# เมกาซีลลีน กูชา
เมกาซีลลีน กูชา เป็นสายพันธ์ของด้วง ในวงศ์เครามบาซีเด มันถูกอธิบายโดยมาร์ตินส์ และกาลิเลโอในปี ค.ศ. 2011Bezark, Larry G. A Photographic Catalog of the Cerambycidae of the World .
# รอย บายฟอร์ด
รอย บายฟอร์ด (12 มกราคม 1873 – 31 มกราคม 1939) เป็นนักแสดง

 ผลงาน 
 The Little Damozel (1916)
 On the Banks of Allan Water (1916)
 The Happy Warrior (1917)
 The Twelve Pound Look (1920)
 The Double Event (1921)
 The Spanish Jade (1922)
 A Master of Craft (1922)
 Tons of Money (1924)
 Immortal Gentleman (1935)
 Museum Mystery (1937)
# แลงฮอร์น บูร์ตัน
แลงฮอร์น บูร์ตัน (25 ธันวาคม ค.ศ. 1880 – 6 ธันวาคม ค.ศ. 1949) เป็นนักแสดงชายชาวอังกฤษ

 ผลงาน 
 Liberty Hall (1914)
 The King's Minister (1914)
 Bootle's Baby (1914)
 The Difficult Way (1914)
 The Treasure of Heaven (1916)
 The Profligate (1917)
 Daddy (1917) - John Melsher
 Auld Robin Gray (1917)
 Tom Jones (1917)
 God and the Man (1918) - Christiansen
 The Impossible Woman (1919)
 Sweet and Twenty (1919)
 The Amateur Gentleman (1920) - Barnabas Barty
 Little Dorrit (1920)
 The Children of Gibeon (1920)
 Two Little Wooden Shoes (1920)
 A Man's Shadow (1920)
 By Berwin Banks (1920)
 The Temptress (1920)
 At the Villa Rose (1920)
 Appearances (1921) - Sir William Rutherford
 Moth and Rust (1921)
 The Bonnie Brier Bush (1921) - John Carmichael (credited as Langhorne Burton)
 Who Is the Man? (1924) - Albert Arnault
 Marriage License? (1926)
 The City of a Thousand Delights (1927)
 Cross Roads (1930)
# ฟาโรห์เซทุต
เซทุตWilliam C. Hayes, in The Cambridge Ancient History, vol 1, part 2, 1971 (2008), Cambridge University Press, . p. 996. หรือ เซเนน(...) เป็นฟาโรห์แห่งราชวงศ์ที่เก้าของอียิปต์โบราณ (ช่วงระหว่าง 2160 ถึง 2130 ปีก่อนคริสตกาล ในช่วงระยะกลางที่หนึ่ง)

ไม่มีการค้นพบทางโบราณคดีในช่วงเวลาดังกล่าวที่ยืนยันการมีอยู่จริงของฟาโรห์พระองค์นี้ เนื่องจากพระองค์เป็นที่ทราบเพียงในรายพระนามกษัตริย์ตูรินเท่านั้น ซึ่งปรากฏพระนามที่เสียหายของพระองค์ว่า เซเนน(…) ในตำแหน่งที่ 4.22 ของบันทึกพระนาม พระองค์ขึ้นครองราชย์เฮราคลีโอโพลิสต่อจากฟาโรห์เนบคาอูเร เคตี หรือฟาโรห์วาห์คาเร เคตีDarrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 389-390 ซึ่งเป็นหนึ่งในฟาโรห์ที่ปกครองเป็นเวลาสั้น ๆ ของช่วงปลายราชวงศ์ที่เก้า และฟาโรห์ไม่ทราบพระนามในราชวงศ์เดียวกันขึ้นครองราชย์ต่อจากพระองค์Hayes, op. cit., p. 465-66.
# ลอสัน บัทท์
ลอสัน บัทท์ (4 มีนาคม 1880 – 14 มกราคม 1956) เป็นนักแสดงชาวอังกฤษ(7 August 1915). 

 ผลงาน 
 The Woman Next Door (1915)
 Romeo and Juliet (1916)
 The Miracle Man (1919) (*uncredited though substantial part in film)
 The World and Its Woman (1919)
 The Loves of Letty (1919)
 Earthbound (1920)
 Beyond the Crossroads (1922)
 The Masquerader (1922)
 Dante's Inferno (1924)
 The Chicago Fire (1925)
 The Beloved Rogue (1927)
 Old San Francisco (1927)
 The Ringer (1928)